stanford-oval/wikipedia huggingface dataset:
Torinon hevonen
Vastaanotto

Elokuva sai ensi-iltansa Berliinin elokuvajuhlilla vuonna 2011, jossa se palkittiin hopeisella karhulla eli juryn Grand Prix -palkinnolla. Kriitikoiden mukaan Tarrin elokuva on mestariteos, jonka synkkä maailma ja vähäeleinen kerronta voivat olla kuitenkin nykyajan viihteelliseen kerrontaan tottuneille elokuvakatsojille myös turruttava ja uuvuttava kokemus. Kun Tarr kommentoi kriittisesti Viktor  Orbánin hallinnon kulttuuripolitiikkaa elokuvan alkuperäinen julkaisu Unkarissa peruttiin. Elokuva valittiin Unkarin ehdokkaaksi parhaan ulkomaisen elokuvan Oscar-palkinnon saajaksi. Elokuva on valittu BBC:n ”100 parasta 2000-luvun elokuvaa” -listalle.
Google Lens

| Google Lens |
| --- | --- |

Kehittäjä:  Google
Julkaisija:  Google
Kehityshistoria
Ensijulkaisu:  4. lokakuuta 2017
Tiedot
Alusta:  Android, IOS
Lisenssi:  Suljettu lisenssi
Aiheesta muualla
Verkkosivusto
Google Lens on Googlen kehittämä kuvantunnistussovellus älypuhelimille. Google Lens julkaistiin 4. lokakuuta vuonna 2017, ja oli saatavana tuolloin ainoastaan Google Pixel -puhelimiin. Google Lensistä kerrottiin ensimmäisen kerran Google I/O -konferenssissa.
Ominaisuudet

Google Lensin avulla voi etsiä tietoa kohteista ja paikoista puhelimen kameran avulla. Sillä voi myös kääntää tekstiä. Alun perin Google Lensiä pystyi käyttämään ainoastaan Google Pixel -puhelimissa, mutta tuli myöhemmin saatavaksi muihinkin Android-puhelimiin. Google Lens on tullut myös IPhone-puhelimiin ja IPad-tabletteihin.
Pyöriäinen

| Pyöriäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Pyöriäiset Phocoenidae
Suku::  Phocoena
Laji::  phocoena
Kaksiosainen nimi
 Phocoena phocoena  (Linnaeus, 1758) 
 Pyöriäisen levinneisyysalue
Katso myös
   Pyöriäinen Wikispeciesissä   Pyöriäinen Commonsissa 
Infobox OKNimi-testi OKIUCN-testi OK: 
Pyöriäinen (Phocoena phocoena) on yksi kuudesta pyöriäislajista ja yksi pienimmistä hammasvalaista. Sen elinpiiriä ovat pohjoiset merialueet, joissa se suosii matalia merialueita joiden keskilämpötila on noin 15 astetta. Pyöriäinen on ainoa valaslaji, joka elää pysyvästi Suomen vesillä. Laji oli vielä 1900-luvun alussa tavallinen, mutta nykyisin se on etenkin metsästyksen, kalastusverkkojen ja ympäristömyrkkyjen jäljiltä hyvin harvinainen. Suomen ja Ruotsin EU:n jäsenyyden myötä suojelutoimet ovat Itämerellä kiristyneet.
Pyöriäisestä on myös käytetty nimitystä merisika.
Tuntomerkit

Pyöriäinen on helppo tunnistaa: pieni, tylppäkuonoinen, paksunoloinen valas, jonka kolmiomaisen selkäevän takareuna on kovera. Pyöriäisen paras tuntomerkki onkin juuri sen matala kolmionmuotoinen selkäevä. Selkäevä sijaitsee selän keskellä pään ja pyrstön puolivälissä. Muodoltaan se on matala ja kolmiomainen. Eläimen pyörähtäessä pinnassa sen selkäevä voi vaikuttaa suurelta verrattuna pinnalla näkyvään evään.
Tavallisesti pyöriäisiä on liikkeellä muutama yhdessä, vaikka Suomen vesille harhautuneet ovat usein olleet myös yksinäisiä. Aikuisen pyöriäisen pituus on alle kaksi metriä. Urokset (1,5–1,9 metriä ja 45–50 kiloa) ovat yleensä pienempiä kuin naaraat (1,6–1,9 metriä ja 60 kiloa). Vastasyntynyt pyöriäinen on noin 75 senttimetrin pituinen.
Pyöriäisen väritys vaihtelee, selkäosa voi olla tummanharmaasta mustansiniseen, kyljet ovat väritykseltään vaaleamman harmaat, ja mahapuoli on valkea. Toisin kuin delfiinillä pyöriäisellä pää on pieni ja pyöreähkö, ilman otsakulmaa ja terävää nokkaa. Hylkeistä pyöriäisen erottaa paitsi selkäevä myös niiden pyörähtävä liike veden pinnalla.
Muihin valaslajeihin verrattuna pyöriäinen on hidas uimari: sen keskivauhti on vain noin seitsemän kilometriä tunnissa. Ruokaillessa sen liikkeet ovat nopeammat ja se saattaa ajoittain hypätä ilmaan.
Levinneisyys ja elinympäristö

Pyöriäisen levinneisyys kattaa lauhkean ja subarktisen Pohjois-Atlantin rannikkoalueet ja pohjoisen Tyynenmeren alueet, joissa meriveden keskilämpötila on alle 15 celsiusastetta ja syvyys yleensä alle 200 metriä. Pyöriäinen voi elää sekä merivedessä että murtovedessä. Tämän lisäksi on havaintoja siitä, että laji voi oleskella väliaikaisesti myös makeassa vedessä. Pyöriäisten on havaittu uivan jokia pitkin hyvinkin pitkälle sisämaahan. Pyöriäistä tavataan myös Suomen rannikoilla, tosin viime vuosina niitä on havaittu vain pari yksilöä vuosittain.
Pyöriäinen on melko yleinen pohjoisilla valtamerillä, ja sen levinneisyysalue on laaja. Maailmanlaajuisesti arvioituna se on elinvoimainen laji. Osa lajin alalajeista ja paikallisista populaatioista on kuitenkin uhanalaisia. Mustallamerellä elävä alalaji Phocoena phocoena relicta on erittäin uhanalainen. Pyöriäinen on käytännössä kuollut sukupuuttoon Välimerestä, ja Itämerenkin populaatio on äärimmäisen uhanalainen. Syinä pyöriäisten katoon Itämerestä pidetään hukkumista verkkoihin sivusaaliina, metsästystä 1800- ja 1900-luvun vaihteessa sekä 1940-luvun ankaria jäätalvia. Itämeren pyöriäiskanta on vähentynyt sadassa vuodessa noin 10 000–20 000 yksilöstä arviolta 600 yksilöön. Pyöriäisiä jää jatkuvasti kalanpyydyksiin, joihin ne hukkuvat. Rannikkovesien kalakannat ovat ehtyneet tai ehtymässä liikakalastuksen vuoksi. Pyöriäisen hidas lisääntyminen ja suhteellisen lyhyt elinikä tekee lajista alttiin kalastukselle ja ympäristön saastumiselle.
Pyöriäinen on ainoa valaslaji, joka on elänyt pysyvästi Suomen vesillä. Nykyisin ihminen kohtaa Suomessa pyöriäisen kuitenkin hyvin harvoin, ja suurin osa Suomen pyöriäishavainnoista keskittyy Saaristomerelle. Tilanne on muuttunut kovasti, sillä esimerkiksi 1930-luvulla pyöriäisparvia nähtiin jatkuvasti Suomenkin vesillä. Pyöriäishavainnot tulisi aina ilmoittaa Suomen ympäristöministeriölle.
Elintavat ja käyttäytyminen > Ravinto

Pyöriäisen pääravinto Pohjanmeressä on silli ja samoin luultavasti Suomenkin vesillä: Itämeren pyöriäisten pääasiallinen ravinto on todennäköisesti Itämeren pienikokoinen silli eli silakka. Muita ravintokaloja ovat muun muassa turska, ankerias ja makrilli. Itämerta suolaisemmissa merissä pyöriäiset syövät myös äyriäisiä ja mustekaloja.
Päivittäin pyöriäinen syö kalaa noin viisi kiloa. Pyöriäinen käyttää myös kaikuluotausta kommunikoinnissaan ja saalistaessaan. Se lähettää ääniä ja saa kaiun takaisin, jonka avulla se muodostaa kuvan ympäristöstään.
Elintavat ja käyttäytyminen > Lauma

Pyöriäinen on vilkas ja sosiaalinen eläin. Ne elävät 2–15 yksilön parvissa, joissa vallitsee tiukka sosiaalinen arvojärjestys. Myös suurempia 50–200 yksilön parvia on tavattu, mutta ne ovat hyvin harvinaisia. Ryhmien koossa on vuodenajoista riippuvaa vaihtelua. Yksinäisiä pyöriäisiä nähdään eniten kesällä, kolmen tai useamman yksilön ryhmistä on eniten havaintoja talvisin. Suuremmat parvet muodostuvat muuttoreiteillä tai matkalla hyville ruokailupaikoille. Suomen rannikolla tavatut yksilöt ovat useimmiten uineet yksin tai kahden-kolmen yksilön ryhmissä. Pyöriäisellä ei ole äänihuulia, mutta se ääntelee ilma-aukkonsa kautta ja kuulee alaleuallaan. Pyöriäisen kuulo on yksi eläinkunnan parhaista, se pystyy kuulemaan korkeita taajuuksia, jotka yltävät lähes 150 000 Hz saakka.lähde? Keskimääräinen pyöriäisen kuuloalue on 75 Hz ja 150 000 Hz välillä.lähde?
Parvissa pyöriäiset pitävät huolta etenkin vahingoittuneista yksilöistä. Parvena liikkuessaan pyöriäiset eivät ui järjestäytyneessä muodostelmassa, vaan ne uivat ristiin rastiin toistensa kanssa.
Elintavat ja käyttäytyminen > Lisääntyminen

Keskimäärin pyöriäinen elää noin 10–12 vuoden ikäiseksi, mutta 14-vuotiaitakin yksilöitä on tavattu. Naaraat tulevat sukukypsiksi 3–4 vuoden ikäisinä, urokset hieman vanhempina. Parittelu tapahtuu kesä-elokuussa, ja poikaset syntyvät seuraavan vuoden touko-elokuun aikana. Emo imettää poikastaan jopa kahdeksan kuukauden ajan, ja vielä sen jälkeenkin poikanen usein seuraa emoaan, kunnes emo synnyttää uuden poikasen.
Kuvagalleria

Pyöriäinen kuvattu Fjord&Bæltin tutkimus- keskuksessa Tanskassa.
Pyöriäinen vuonna 2004.
Pyöriäisen luuranko valasristeilyaluksella, Québec vuonna 2011.
Sikiövaihe, luonnos paperilla.
Aiheesta muualla

Pyöriäisen suojelu Ymparisto.fi. 12.5.2015 / päiv. 24.11.2017. Viitattu 24.2.2021.
Etusivu Sambah. Viitattu 24.2.2021.
| Taksonitunnisteet |
| --- | --- |
Phocoena phocoena:  Wikidata: Q27027  Wikispecies: Phocoena phocoena  ADW: Phocoena_phocoena  BOLD: 29235  CoL: 77C9R  CMS: phocoena-phocoena  EoL: 46559342  EPPO: POCAPH  EUNIS: 1510  GBIF: 2440669  iNaturalist: 41440  IRMNG: 11135562  ITIS: 180473  IUCN: 17027  MDD: 1006450  MSW: 14300116  NatureServe: 2.103916  NBN: NBNSYS0000005172  NCBI: 9742  NOAA: harbor-porpoise  Observation.org: 380  OBIS: 137117  Open Tree of Life: 851312  Paleobiology Database: 63544  Paleobiology Database: 63544  SeaLifeBase: 69402  Species+: 11185  WoRMS: 137117  Laji.fi: MX.47025 
Delphinus phocoena:  Wikidata: Q109647226  CoL: 34JY4  EUNIS: 14460  GBIF: 2440674  ITIS: 771098  ZooBank: 783AAFA4-862C-4775-B2B2-FA37D470C69E 
Pyöriäinen.
Kokovertailu ihmisen ja pyöriäisen kesken.
Pyöriäinen ja penis.
Pyöriäisten pyyntiä Tanskan salmissa 1400-luvulla.
Jungle Fury Power Rangerit

Jungle Fury Power Rangerit ovat päähenkilöitä vuoden 2008 Power Rangers -televisiosarjassa Power Rangers Jungle Fury. Tultuaan Pai Zhuan (Kiinaksi: 派爪, Pài Zhuǎ) jäseniksi ja opittuaan taistelulajeja mestari Maon opastuksessa, pystyivät Casey, Lily ja Theo taistelemaan Dai Shitä ja hänen Rinshi Beastejään vastaan.
Casey Rhodes

Casey Rhodes oli vasta alokas Pai Zhuassa, jonka henkieläin oli tiikeri. Hän puolusti aina oikeina pitämiään asioita eikä halunnut nähdä toisia ihmisiä kiusattavan. Kun Casey eräänä päivänä puolusti toista alokasta Jarrodin haukkuessa häntä, erotti Pai Zhuan johtaja mestari Mao Jarrodin. Mestari Mao oli nähnyt Caseyn potentiaalin ja valitsi hänet Jarrodin sijasta vartioimaan Dai Shin arkkua. Kun mestari Mao kuoli Dai Shin vapauduttua, lähtivät tulevat rangerit Ocean Bluff nimiseen kaupunkiin kohtaamaan uuden mestarinsa R.J:n, joka antoi Caseylle punaisen Jungle Fury Rangerin voimat. Casey epäili aluksi kykyään toimia rangerina ja johtajana, koska tunsi olevansa paljon Lilyä ja Theoa kokemattomampi. Hän oli töissä muiden rangereiden tapaan Jungle Karma Pizzassa. Caseyllä oli paljon opittavaa tultuaan punaiseksi rangeriksi johtajuudesta ja johtamisesta. Hän oli myöhemmin usein liian itsevarma, joka kostautui välillä loukkaantumisina. Casey löysi Lilyn ja Theon tapaan itselleen uuden mestarin, joka hänen tapauksessaan oli R.J:n isä mestari Finn. Mestari Finn opetti Caseytä käyttämään Shark Sabereita ja antoi henkieläimensä hain hänen käyttöönsä. Kun Dai Shi voitti rangerit oppimiensa uusien taitojen avulla ja vangitsi R.J:n, oli rangereiden mentävä mestari Maon avulla vierailemaan henkimaailmassa ja oppittava kolmelta jo kaatuneelta mestarilta. Siellä mestari Rilla testasi Caseytä ja lähetti hänet vanhaan huoneeseensa voittamaan lapsuuden pelkonsa kaapissa asuvasta hirviöstä. Casey läpäisi testin ja sai mestari Rillan gorillahengen käyttöönsä. Hän sai myös Jungle Master -voimat ja Claw Boosterit.
Myöhemmin hän pystyi tarvittaessa kutsumaan apuun Hai Spirit Rangerin. Kun Whiger varasti Caseyn tiikerihengen, ei hän pystynyt muuttumaan kunnolla rangeriksi. Whiger ei kuitenkaan onnistunut tuhoamaan Caseytä, jonka seurauksena Dai Shi vei häneltä hänen Rinzin-voimansa ja karkotti temppelistään. Casey auttoi ja ystävystyi heikossa kunnossa olleen Whigerin kanssa, joka antoi Caseylle häneltä viemänsä tiikerihengen takaisin ja auttoi pelastamaan muut rangerit. Sen jälkeen Whiger oli kuitenkin käyttänyt viimeisetkin voimansa, menetti fyysisen olomuotonsa ja katosi pois. Kun Casey otteli taitokokeessaan mestari Finniä vastaan tullakseen Pai Zhuan mestariksi ei hän tiennyt mitä tehdä ja matki vain ystäviään. Sen takia hän epäonnistui. Hänen nähtyä Jarrodin pelastaneen Camillen lähti hän Dai Shin temppeliin yrittämään vapauttaa Jarrodia Dai Shin vallasta vaikka kukaan muu ei häntä uskonutkaan. Hän taisteli Dai Shitä vastaan Dai Shin temppelissä ja palasi sieltä vapautuneen Jarrodin ja hyväksi kääntyneen Camillen kanssa. Toimiensa ansiosta hänestä tuli viimein Pai Zhuan mestari. Viimeisen Dai Shitä vastaan käydyn taistelun jälkeen Casey alkoi opettaa Pai Zhuassa. Caseyn "tiikeritekniikka" perustui kiinalaiseen taistelulajiin nimeltä Hu Quan, jossa painotetaan voimaa ja tasapainoa.
Lily Chilman

Lily Chilman on eloisa nuori nainen, jolla on henkieläimenään gepardi. Hän otti tehtävän keltaisena Jungle Fury Rangerina pelottomasti vastaan. Hän oppi myös mestari Phantin avulla hallitsemaan elefanttihenkeä ja Jungle Macea sekä mestari Guinin avulla henkimaailmassa pingviinihenkeä. Lilyn "geparditekniikka" perustui kiinalaiseen taistelulajiin nimeltä Wing Tsun, jonka periaatteita ovat suoraviivaisuus, tehokkuus ja liikkeiden taloudellisuus.
Theo Martin

Theo Martin on älykäs ja taitava taistelija Pai Zhuassa, josta tuli Sininen Jungle Fury Ranger. Hänen henkieläimensä on jaguaari. Hänellä oli opittavaa ryhmätyöskentelystä. Hän oppi mestari Swoopin avulla hallitsemaan lepakkohenkeä ja Jungle Faneja sekä mestari Lopen avulla henkimaailmassa antilooppihenkeä. Hänellä oli myös identtinen kaksoisveli nimeltään Lewin. Theon "jaguaaritekniikka" perustui kiinalaiseen taistelulajiin nimeltä Piguaquan. Hän oli ihastunut Lilyyn, jota hän pyysikin ulos sarjan viimeisessä jaksossa.
Robert "R.J." James

Robert "R.J." James on Jungle Karma Pizza -ravintolan omistaja, josta tuli Jungle Fury Power Rangereiden uusi mestari kun mestari Maon menetti fyysisen olomuotonsa. Hän jatkoi rangereiden kouluttamista ja valmisti heille heidän aseensa. Hänellä oli vaikeuksia oman henkieläimensä suden kanssa, jonka seurauksena hän muuttui myöhemmin hetkeksi ihmissudeksi. Saatuaan henkieläimensä taas hallintaansa tuli hänestä Jungle Fury Wolf Ranger ja hän liittyi muiden rangereiden rinnalle taisteluun Dai Shitä vastaan. R.J. oli ensimmäinen Power Ranger, joka käytti violetin/purppuran väristä asua. R.J:n "susitekniikka" pohjautui thainyrkkeilyyn, joka yhdistelee kyynärpäillä ja polvilla suoritettavia iskuja. Toisin kuin muut rangerit, R.J. ei itse käyttänyt aseita vaikka niitä muille valmistikin.
Dominic "Dom" Hargan

Dominic "Dom" Hargan oli entinen Pai Zhuan oppilas, jonka mestari Mao oli lähettänyt ennen sarjan tapahtumia etsimään elämänsä tarkoitusta. Kuuden vuoden etsinnän jälkeen hän löysi sen Jungle Karma Pizzasta tultuaan Power Rangeriksi. Rangerit hyväksyivät hänet jäseneksi hänen pelastettua Franin tippuvan kyltin alta. Hänen henkieläimensä on valkosarvikuono, joten hänestä tuli Jungle Fury Rhino Ranger. Hän käytti Control Daggeria Rhino Steel Zordin kutsumiseen, koska hän ei muodostanut sitä suoraan henkieläimestään. Hänestä ei koskaan tullut mestaria kuten muista rangereista. Viimeisessä jaksossa hän päätti lähteä matkustelemaan ja kysyi Frania mukaansa. Dominicin "sarvikuonotekniikka" pohjautui karateen. Hän tehosti iskujaan Rhino Bladella.
Spirit Rangerit

Spirit Rangerit luotiin alun perin taistelemaan Power Rangereita vastaan. Ne luotiin Phantom Beast Generalien vangittua mestari Swoopin, mestari Finnin ja mestari Phantin ja kanavoitua heidän voimiaan kristallisilmien kautta. Mestarien päästyä vapaaksi ohjasivat he Spirit Rangereita omilla liikkeillään. He antoivat myöhemmin myös Power Rangereille taidon kutsua Spirit Rangereita tarvittaessa apuun kutsumalla kutakin henkieläintä taistelemaan rinnallaan. Viimeisessä taistelussa Spirit Rangerit taistelivat mestariensa ja Power Rangereiden rinnalla.
Elefantti Spirit Ranger - Syntyi, kun elefenttihenki muuttui Power Rangeriksi. Luotiin alun perin taistelemaan Power Rangereita vastaan mestarin Phantin eläinhengen yhdistyttyä kristallisilmän kanssa. Sen pystyi kutsumaan joko mestari Phant tai Keltainen Ranger. Se taisteli mestari Phantin liikkeillä ja käytti aseenaan taisteluissa Jungle Macea. Sen rangerasu muistutti hieman Jungle Master Modea. Taisteli viimeisessä taistelussa mestari Phantin rinnalla.
Hai Spirit Ranger - Syntyi, kun haihenki muuttui Power Rangeriksi. Luotiin alun perin taistelemaan Power Rangereita vastaan mestarin Finnin eläinhengen yhdistyttyä kristallisilmän kanssa. Sen pystyi kutsumaan joko mestari Finn tai Punainen Ranger. Se taisteli mestari Finnin liikkeillä ja käytti aseinaan taisteluissa Shark Sabereita. Sen rangerasu muistutti hieman Jungle Master Modea. Taisteli viimeisessä taistelussa mestari Finnin rinnalla.
Lepakko Spirit Ranger - Syntyi, kun lepakkohenki muuttui Power Rangeriksi. Luotiin alun perin taistelemaan Power Rangereita vastaan mestarin Swoopin eläinhengen yhdistyttyä kristallisilmän kanssa. Sen pystyi kutsumaan joko mestari Swoop tai Sininen Ranger. Se taisteli mestari Swoopin liikkeillä ja käytti aseinaan taisteluissa Jungle Faneja. Sen rangerasu muistutti hieman Jungle Master Modea. Taisteli viimeisessä taistelussa mestari Swoopin rinnalla.
Aiheesta muualla

Power Rangers Jungle Fury RangerCentralissa
Televisiosarjan Power Rangers hahmot merkitty niiden ensiesiintymisen mukaan
1814

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

14. tammikuuta – Tanska luovutti Norjan alueen Ruotsille Kielin rauhassa.
6. huhtikuuta – Napoleon I luovutti kruunun pojalleen, josta kuitenkaan ei koskaan tullut hallitsijaa.
17. toukokuuta – Norjan perustuslaki allekirjoitettiin Eidsvollin kansalliskokouksessa.
17. toukokuuta – Monaco siirtyi Ranskalta Itävallalle
30. toukokuuta – Pariisin rauhansopimus palautti Ranskan rajat vuoden 1792 rajoihin. Napoleon Bonaparte karkotettiin Elban saarelle samana päivänä.
4. kesäkuuta – Ranskassa allekirjoitettiin vuoden 1814 peruskirja, joka toimi maan perustuslakina vuoteen 1830 saakka.
8. heinäkuuta – Ludvig XVIII tuli Ranskan kuninkaaksi.
26. heinäkuuta – Ruotsi hyökkäsi Norjaan aloittaen Ruotsin–Norjan sodan.
14. elokuuta – Ruotsin–Norjan sota päättyi Ruotsin voittoon.
24. elokuuta – Ison-Britannian armeija poltti Washingtonin kaupungin vuoden 1812 sodassa.
24. joulukuuta – Gentin rauha allekirjoitettiin Yhdysvaltain ja Ison-Britannian välillä, mikä päätti virallisesti vuoden 1812 sodan.
Bourbonien suku palautettiin valtaan Espanjassa.
Maltasta tuli osa brittiläistä imperiumia.
Kuolleita

4. tammikuuta – Simon Wilhelm Carpelan, suomalainen kenraalimajuri (s. 1731)
7. tammikuuta – Nikolai Emin, venäläinen kuvernööri ja runoilija (s. 1767)
23. tammikuuta – Pehr Klockars, suomalainen talonpoikaissäädyn valtiopäiväedustaja (s. 1752)
29. tammikuuta – Johann Gottlieb Fichte, saksalainen filosofi (s. 1762)
26. helmikuuta – Johan Tobias Sergel, ruotsalainen kuvanveistäjä, taidemaalari ja piirtäjä (s. 1740)
5. maaliskuuta – Andrei Voronihin, venäläinen arkkitehti ja taidemaalari (s. 1759)
25. maaliskuuta – Hans Carl Tesche, suomalainen kauppias ja laivanvarustaja (s. 1745)
31. maaliskuuta – Johan Henrik Cygnaeus, suomalainen kirkkoherra, lääninrovasti ja valtiopäivämies (s. 1765)
12. huhtikuuta – Charles Burney, englantilainen musiikinhistorioitsija (s. 1726)
11. huhtikuuta – Samuel Magnus Ehrenmalm, suomalainen hovioikeuden asessori ja hovioikeudenneuvos (s. 1731)
13. huhtikuuta – Benedetto Solari, italialainen katolinen piispa (s. 1742)
14. huhtikuuta – Carl Wilhelm Carlberg, ruotsalainen arkkitehti ja linnoitusupseeri (s. 1746)
20. huhtikuuta – August Fredrik Palmfelt, ruotsalainen kenraalimajuri (s. 1767)
2. toukokuuta – Josef Bremer vanhempi, suomalainen tukkukauppias ja tehtailija, Teijon patruuna (s. 1743)
6. toukokuuta – Georg Joseph Vogler, saksalainen pappi ja säveltäjä ("Hoosianna"-hymni) (s. 1749)
15. toukokuuta – Wilhelm Mauritz Klingspor, ruotsalainen sotamarsalkka (s. 1744)
26. toukokuuta – Joseph-Ignace Guillotin, ranskalainen lääkäri, giljotiinin kehittäjä (s. 1738)
29. toukokuuta – Joséphine de Beauharnais, Ranskan keisarinna (s. 1763)
7. heinäkuuta – Johan Henrik Cygnaeus, suomalainen kirkkoherra, lääninrovasti ja valtiopäivämies (s. 1765)
12. heinäkuuta – William Howe, brittiläinen kenraali (s. 1729)
19. elokuuta – Gustaf Mauritz Armfelt, Suomen kenraalikuvernööri (s. 1757)
21. elokuuta – Benjamin Thompson, yhdysvaltalainen virkamies, fyysikko ja keksijä (s. 1753)
23. elokuuta – Pehr Johan Alopaeus, suomalainen pappi, opettaja ja historioitsija (s. 1773)
31. elokuuta – Arthur Phillip, brittiläinen amiraali (s. 1738)
1. syyskuuta – Erik Tulindberg, suomalainen säveltäjä (s. 1761)
8. syyskuuta – Maria Karoliina, Napolin ja Sisilian kuningatar, kuningas Ferdinand I:n puoliso, keisari Frans I:n ja Maria Teresian tytär (s. 1752)
23. marraskuuta – Elbridge Gerry, yhdysvaltalainen valtiomies ja varapresidentti (s. 1744)
2. joulukuuta – Markiisi de Sade, ranskalainen kirjailija (s. 1740)
9. joulukuuta – Joseph Bramah, englantilainen keksijä ja lukkoseppä (s. 1748)
14. joulukuuta – Abraham Öhmann, suomalainen senaattori ja laamanni (s. 1748)
Johan Oskar Terho

Johan Oskar (Juho Oskari) Terho (8. heinäkuuta 1870 Turku – 18. joulukuuta 1935 Helsinki) oli suomalainen maanviljelijä ja valtiopäivämies.
Terhon vanhemmat olivat työmies Johan Johansson ja Johanna Vilhelmiina Liisantytär ja puoliso vuodesta 1898 Alma Nurminen. Tultuaan ylioppilaaksi Terho opiskeli teologiaa, mutta toimi sitten maanviljelijänä Vihdissä. Hän edusti Lohjan tuomiokuntaa talonpoikaissäädyssä valtiopäivillä 1905–1906.
William

| William |
| --- | --- |
Nimipäivä:   
– suomenkielinen:  –
– ruotsinkielinen:  6. huhtikuuta
– ortodoksinen:  –
Muunnelmia:  Bill, Billy, Willie
Vastineita eri kielissä:  Wilhelm, Guillaume
Nimen alkuperä:  Vilhelm
Infobox OKNimi-testi OK: 
William on etupäässä englanninkielisissä maissa yleinen miehen etunimi, saksalaisperäisen Vilhelm-nimen vastine.
Nimi on esiintynyt myös muutamalla Englannin kuninkaalla, mutta heistä käytetään Suomessa yleensä nimeä Vilhelm.
Suomessa nimi William on Digi- ja väestötietoviraston tietojen mukaan annettu vuoden 2019 loppuun mennessä 6 998 miehelle sekä alle 20 naiselle. Williamin nimipäivä on suomen­ruotsalaisen kalenterin mukaan 6. huhtikuuta, joka on myös Vilhelmin sekä suomen­kielisen kalenterin mukaan Vilhon ja Villen nimi­päivä.
Tunnettuja William-nimisiä > Kuvitteellisia Williameja

William Riker, Star Trek -universumin hahmo
William Stryker, Marvel-kustantamon sarjakuvahahmo
William Turner, hahmo Pirates of The Caribbean-elokuvasarjassa.
Aiheesta muualla

Kuvia tai muita tiedostoja aiheesta William Wikimedia Commonsissa